ทำยาคุมหาย เหลือ3เม็ดสุดท้ายในแผงถึงจะหมดแผงพอดี เป็นแบบ21วัน แบบนี้ต้องทำยังไงคะ เว้นไปเลยได้ไหม แล้วเริ่มกินแผงใหม่ตามวันและเวลาเดิมเลยได้ไหมคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูง หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ที่สำคัญต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ ดังนั้นยาที่เหลือ 3 เม็ดสุดท้ายจำเป็นต้องกินเพื่อให้ยาได้ประสิทธิภาพครบถ้วนควรซื้อมากินเพิ่มต่อให้ครบ หากเว้นไป อาจทำให้ยาไม่ได้ประสิทธิภาพ และอาจทำให้มีเลือดออกผิดปกติทางช่องคลอด ยกเว้นว่าถ้าซื้อมากินต่อไม่ได้จริงๆ ก็ให้สังเกตรอบเดือน ถ้าประจำเดือนไม่มาในช่วงที่เว้นยา 7 วัน ควรยืนยันการตั้งครรภ์ให้แน่ชัดก่อนจะเริ่มยาแผงถัดไป